|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. november 4 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntésre a Bp. VII. ker. Akácfa u. 42-48. sz. alatti Vásárcsarnok 20 db asztalának és közös használatú területeinek alkalmi vásár (Középkori forgatag) céljára történő használata tárgyában |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Tóth Ilona e.v. (székhely: 2475 Kápolnásnyék, Kutas sor 27.; adószám: 69184680-1-27; nyilvántartási szám: 52820957 – **1. melléklet**) „Középkori vásári forgatag” néven zenés hagyományőrző vásárt szeretne megvalósítani Erzsébetvárosban (**2. melléklet**). A rendezvény fő célja a VII. kerület és a Belváros, Klauzál téri Vásárcsarnok kulturális, közösségi életének fellendítése, a közösségépítés.

A tervezett program helyszíne a Klauzál Téri Vásárcsarnok földszintje és galéria szintje.

A program tervezett időpontja: 2024. november 16. napján 15:00 és 21:00 óra között.

Tóth Ilona e.v. főszervezőként a fenti projekt megvalósítása érdekében használati szerződés megkötését kezdeményezte a Klauzál Téri Vásárcsarnok földszintjén és galériáján a közös használatú területen 40-40 m2 alapterületű részre, ill. 20 asztalra vonatkozóan.

A használati díj mértékére a 954/2020. (XII.36.) polgármesteri határozatban rögzítettek alapján az asztalok esetén 1000,- Ft + ÁFA/db (összesen 20.000,- Ft + ÁFA), míg a földszinten és a galérián 40-40 m2 (összesen tehát 80 m2) terület használati díja 200 Ft/m2 + ÁFA (összesen 16.000,- Ft + ÁFA).

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III. 31.) önkormányzati rendelete 1.§ (2) bekezdése szerint ezekben az ügyekben a tulajdonosi jogokat a Képviselő-testület a Pénzügyi és Kerületfejlesztési Bizottság útján gyakorolja, a döntési hatáskör így a Pénzügyi és Kerületfejlesztési Bizottságot illeti.

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2024. (XI.04.) határozata a Budapest Főváros VII. kerület Erzsébetváros Önkormányzata, az Erzsébetvárosi Piacüzemeltetési Kft. és Tóth Ilona e.v. közötti, a Klauzál Téri Vásárcsarnok földszintjén és galéria szintjén található közös használatú részre és asztalokra vonatkozó használati megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága hozzájárul a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és Tóth Ilona e.v. mint Használó közötti, a Klauzál Téri Vásárcsarnok földszintjén és galériáján a közös használatú területen 40-40 m2 alapterületű részre és 20 asztalra vonatkozó megállapodás megkötéséhez az alábbi feltételekkel:

* a használat célja: „Középkori vásári forgatag” zenés hagyományőrző vásár megrendezése
* a használati időpontja: 2024. november 16. napján 15:00 és 21:00 óra között
* a használati díj összege: asztalok esetén 1000,- Ft + ÁFA/db (összesen 20.000,- Ft + ÁFA), a terület használati díja 200,- Ft/m2 + ÁFA (összesen 16.000,- Ft + ÁFA).

**Felelős:** Niedermüller Péter polgármester

**Határidő:** 2024. november 15.

Budapest, 2024. október 29.

Péderi Tamás

Erzsébetvárosi Piacüzemeltetési Kft. ügyvezetője

Mellékletek:

1. melléklet: Tóth Ilona egyéni vállalkozó nyilvántartási lapja
2. melléklet: ajánlatot tartalmazó levél