|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. november 4 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendelet 13. § (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Az előterjesztésben részletezett kiadások fedezete Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) rendeletében biztosítva van.

Budapest Főváros VII. kerület Erzsébetváros Önkormányzata Képviselő-testületének Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Vagyonrendelet) 21.§ (4) bekezdés a) pontja szerint *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió forintot;”*

A Vagyonrendelet 21. § (8) bekezdése alapján *„Az Önkormányzat költségvetését érintő, a*[*(3) bekezdés b)* pont](https://or.njt.hu/onkormanyzati-rendelet/647131#SZ21@BE3@POB)jában*, a*[*(4) bekezdés*](https://or.njt.hu/onkormanyzati-rendelet/647131#SZ21@BE4)*a) és b), valamint az*[*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA)*és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti Vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A 33401** **helyrajzi számú, Budapest VII. kerület, Dembinszky utca 18. szám** alatti társasház az elektromos hálózat felújítását kívánja megvalósítani.

A 2024.09.09. – én tartott közgyűlésen a tulajdonosok a következőkről döntöttek a jegyzőkönyv szerint (I./1. sz. melléklet):

***„4/2024. Határozat***

***A társasház egyhangúlag /48,35%-ban elfogadta a célbefizetés összegét 10 havi részletfizetéssel m2 × 850.-Ft. 2024. november 1 – 2025. augusztus 31/”***

Az Önkormányzat a Társasházban 596/10000 tulajdoni hányaddal rendelkezik a kataszteri lap szerint (I./2. sz. melléklet), mely alapterületben kifejezve 141 m2. A Társasház határozata szerint az eseti befizetések előírásával az Önkormányzatot terhelő célbefizetés összege összesen **1.198.500,- Forint** (850,-Ft × 141 m2 × 10 hónap).

A Társasház bankszámlaszámát a I./3. sz. melléklet tartalmazza.

A Társasház adószámát a I./4. sz. melléklet tartalmazza.

Az előterjesztésben fentebb részletezett kiadás fedezete Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) rendeletében biztosítva van.

**II.**

**A 34483** **helyrajzi számú, Budapest VII. kerület, Wesselényi utca 15. szám** alatti társasház a gázvezeték felújítását kívánja megvalósítani.

A 2024.09.30 – án tartott közgyűlésen a tulajdonosok az előbbiekben ismertetett munkálatok ügyében a következőkről döntöttek a jegyzőkönyv szerint, (II./1. sz. melléklet):

***„3./2024./09.30./ sz. HATÁROZAT***

***A közgyűlés 2894/10000 th igen, 0/10000 th nem, 0/10000 th tartózkodás mellett elfogadja a gázvezeték felújítási munkáinak pénzügyi fedezetének biztosításához szükséges 3.880-Ft/m2 összegű célbefizetést, f.év október 15.-i teljesítési határidővel.”***

Az Önkormányzat a Társasházban 951/10000 tulajdoni hányaddal rendelkezik a kataszteri lap szerint (II./2. sz. melléklet), alapterületben kifejezve 118 m2. A Társasház határozata szerint az eseti befizetések előírásával az Önkormányzatot terhelő célbefizetés összege **457.840,- Forint** (3.880,-Ft × 118 m2).

A Társasház adószámát és bankszámlaszámát a II./3. számú melléklet tartalmazza.

Az előterjesztésben fentebb részletezett kiadás fedezete Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) rendeletében biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2024. (XI.04.) határozata az elektromos hálózat felújításának megvalósítására,** **a 1071 Budapest VII. kerület, Dembinszky utca 18. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 33401 helyrajzi számon nyilvántartott, természetben a 1071 Budapest VII. kerület, Dembinszky utca 18.** szám alatti társasházban az Önkormányzat 596/10000 tulajdoni hányada, alapterületben kifejezve 141 m2 vonatkozásában az **elektromos hálózat felújításának megvalósítására** **a Társasház részére** a Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) önkormányzati rendeletének kiadási előirányzat terhére összesen **1.198.500,- Forint** (850,-Ft × 141 m2 × 10 hónap) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** 2024. november 1. – 2025. augusztus 31.

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2024. (XI.04.) határozata a gázvezeték felújításának megvalósítására,** **a 1077 Budapest VII. kerület, Wesselényi utca 15. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 34483 helyrajzi számon nyilvántartott, természetben a 1077 Budapest VII. kerület, Wesselényi utca 15.** szám alatti társasházban az Önkormányzat 951/10000 tulajdoni hányada, alapterületben kifejezve 118 m2 vonatkozásában a **gázvezeték felújításának megvalósítására** **a Társasház részére** a Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) önkormányzati rendeletének kiadási előirányzat terhére **457.840,- Forint** (3.880,-Ft × 118 m2) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** 2024. november 30.

Budapest, 2024. október 22.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

I./1. sz. melléklet Dembinszky utca 18. Jegyzőkönyv

I./2. sz. melléklet Dembinszky utca 18. Kataszteri lap

I./3. sz. melléklet Dembinszky utca 18. Bankszámlaszám

I./4. sz. melléklet Dembinszky utca 18. Adószám

II./1. sz. melléklet Wesselényi utca 15. Jegyzőkönyv

II./2. sz. melléklet Wesselényi utca 15. Kataszteri lap

II./3. sz. melléklet Wesselényi utca 15. Adószám, bankszámlaszám