|  |
| --- |
| **Budapest Főváros VII. kerület Erzsébetváros Önkormányzata**  **Beregi Balázs Pénzügyi és Kerületfejlesztési Bizottság elnöke** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. november 04 - ei rendkívüli**

**ülésére**

|  |  |
| --- | --- |
| **Tárgy:** | Javaslat a Pénzügyi és Kerületfejlesztési Bizottság Ügyrendjének módosítására |

**Készítette:**

Vajda Eszter

bizottsági koordinátor

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának Képviselő- testülete 2024. október 09. napján tartott alakuló ülésén, majd 2024. október 22. –ei rendkívüli ülésén a 205/2024. (X.09.), 206/2024. (X.09.), 207/2024. (X.09.), 208/2024. (X.09.), 209/2024. (X.09.), 210/2024. (X.09.), és 224/2024. (X.22.) határozataival döntött a Pénzügyi és Kerületfejlesztési Bizottság személyi összetételéről.

A Képviselő-testület 2024. október 22-i ülésén módosította a Szervezeti- és Működési Szabályzatáról szóló 38/2020. (IX.24.) önkormányzati rendeletét, melyben – többek között – további feladat- és hatáskört ruházott át a Pénzügyi és Kerületfejlesztési Bizottságra az alábbiak szerint:

***50. §*** *(3a) A Pénzügyi és Kerületfejlesztési Bizottság - átruházott hatáskörben eljárva - évente dönt a Fővárosi Önkormányzatot és a kerületi önkormányzatokat osztottan megillető bevételek megosztásáról szóló rendelet-tervezetről.*

A Pénzügyi és Kerületfejlesztési Bizottság 217/2021. (IX.27.) határozatával elfogadott ügyrendje az alábbiak szerint rendelkezik:

*„A Bizottság az alakuló, vagy azt követő ülésén megalkotja, vagy módosítja ügyrendjét, és az elnök kijelöli azt a személyt, aki tartós akadályoztatása esetén az elnöki teendőket ellátja.”*

Az Ügyrend rendelkezése, valamint a képviselő-testületi határozatok, és a 38/2020. (IX.24.) önkormányzati rendelet módosításának átvezetése céljából szükségessé válik a Pénzügyi és Kerületfejlesztési Bizottság Ügyrendjének módosítása.

Az Ügyrend 1. mellékletében aktualizálásra kerül a Bizottság tagjainak névsora, illetve a 3.számú mellékletében a Pénzügyi és Kerületfejlesztési Bizottság feladatainak jegyzéke bővül.

Kérem a Tisztelt Bizottságot, hogy az előterjesztést megtárgyalni és az alábbi határozati javaslatot elfogadni szíveskedjenek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottságának  …../2024. (XI.04.) határozata a Pénzügyi és Kerületfejlesztési Bizottság ügyrendjének módosításáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy módosítja 217/2021. (IX.27.) határozatával elfogadott ügyrendjét és a határozati javaslat mellékletét képező ügyrendet 2024. november 04-ei hatállyal elfogadja.

**Felelős:** Beregi Balázs elnök

**Határidő:** 2024. november 04.

Budapest, 2024. október 28.

Beregi Balázs

bizottsági elnök

**Előterjesztés mellékletei:**

* 205/2024. (X.09.) KT határozat
* 206/2024. (X.09.) KT határozat
* 207/2024. (X.09.) KT határozat
* 208/2024. (X.09.) KT határozat
* 209/2024. (X.09.) KT határozat
* 210/2024. (X.09.) KT határozat
* 224/2024. (X.22.) KT határozat

**Határozati javaslat melléklet:**

* Pénzügyi és Kerületfejlesztési Bizottság Ügyrendje módosításokkal egységes szerkezetben